**Промоционална активност с карти „С нас на път“**

**Кампания “ Бонуси на МАКС“**

*в сила от 16 ноември 2022г. до 15 януари 2023г.*

Участниците в кампанията **“Бонуси на МАКС“** са длъжни да спазват разпоредбите на настоящите Общи условия.

Общите условия са публично оповестени и са достъпни за целия период на продължителност на кампанията на интернет страницата на програма за лоялност „С нас на път“ www.snnp.bg и/или в обектите от веригата “Газпром”, участващи в кампанията.

С извършването на което и да е от действията за участие в промоцията, описано в настоящите Общи условия, участниците потвърждават, че са ги прочели, разбрали и ги приемат безусловно.

Общите условия за промоционалната активиност се отнасят за конкретен период на действие и не отменят общите правила на карти „С нас на път“.

**Раздел І. Организатор на кампанията**

Кампанията **“Бонуси на МАКС“** се организира и провежда от „НИС Петрол“ ЕООД, гр. София, бул. „Цариградско шосе“ № 115Н, наричан по-долу „Организатор“.

**Раздел ІІ. Продължителност на кампанията**

Кампанията **“Бонуси на МАКС“** започва в 0:00 часа на 16.11.2022 г. и приключва в 23.59 часа на 15.01.2023г.

**Раздел III. Участници**

Право да участва в кампанията **“Бонуси на МАКС“** има всяко физическо лице, което притежава карта “С нас на път”.

**Раздел IV. Механизъм на кампанията “Бонуси на МАКС“.**

**IV.1.** При покупка на минимум 30 литра от всички горива, с изключение на CNG (метан), в периода на кампанията 16.11.2022г. - 15.01.2023г. включително, с използване на карта за лоялност „С нас на път“, картодържателят получава двойно повече от полагаемите му се бонус точки, съобразно бонус нивото му за регулярни горива и тройно повече от полагаемите му се бонус точки за G-Drive горива.

* Допълнително начислените бонус точки, над полагаемите му се съобразно нивото, са със срок на валидност три месеца от датата на начисляването.
* Бонус точки се начисляват при плащане в брой или посредством банкова дебитна или кредитна карта;
* При заплащане с бонус точки, не се начисляват нови бонус точки.

**Раздел IV.2. Промоционалните условия не могат да се използват при плащане с корпоративна карта “Газпром„, UTA, DKV, IQ card и Disel 94 карти или при използване на натрупани точки по програмата „С нас на път“.**

* Промоционалните условия важат за всички участници в програмата „С нас на път“ от всички бонус нива на програмата, при изпълнение на изискването за вид и размер на покупката, и чекиране/представяне на картата по време на покупката.
* Промоционалните условия не отменят стандартните правила по програма „С нас на път“.

**Раздел V. Права и задължения на Организатора**

V.1. Организаторът „НИС Петрол“ЕООД запазва правото си да променя едностранно условията на кампанията **“Бонуси на МАКС“.** Всички промени ще бъдат публикувани на уебсайта на програмата „С нас на път“ (www.snnp.bg) и/или в търговските обекти, в които се провежда кампанията и влизат в сила след оповестяването им на посочения уебсайт и/или в обектите. Обект на промяна могат да бъдат всички условия на кампанията и механизма на кампанията, като: ниво на отстъпка/ бонуси, продукти, включени в кампанията, срок на провеждане, условия за вземане на участие и др. Организаторът има неотменимото право да видоизмени или прекрати кампанията по всяко време, в случай, че настъпят обстоятелства, които налагат прекратяването й, материални злоупотреби или нарушаване на Правилата. В тези случаи на участниците не се дължи компенсация.

V. 2. Организаторът си запазва правото да даде писмен отговор на Участник по спорни въпроси в рамките на 30 дни от датата на запитване от Участника, посредством контакт центъра на Организатора.

V. 3. Организаторът води строг контрол върху отчетността за начисляване на посочените бонуси, съгласно механизма на кампанията **“ Бонуси на МАКС“**

**Раздел VI. Търговски обекти, участващи в кампанията “ Бонуси на МАКС“** с карти „С нас на път“.

Промоцията се организира и провежда на територията на Република България в следните търговски обекти – бензиностанции от веригата „ГАЗПРОМ“:

* 1. Бензиностанция „ГАЗПРОМ“ с адрес: гр. Бургас, ж.к. Меден рудник, бул. Захари Стоянов;
* 2. Бензиностанция „ГАЗПРОМ“ с адрес: гр. Ловеч, изход Троян, главен път Ловеч-София;
* 3. Бензиностанция „ГАЗПРОМ“ с адрес: гр. Видин, бул. Панония 66;
* 4. Бензиностанция „ГАЗПРОМ“ с адрес: гр. Враца, ул. Илинден 22 (изход Монтана);
* 5. Бензиностанция „ГАЗПРОМ“ с адрес: гр. Велинград, изход на града за София;
* 6. Бензиностанция „ГАЗПРОМ“ с адрес: гр. Пловдив, Околовръстен път на Пловдив, след Метро;
* 7. Бензиностанция „ГАЗПРОМ“ с адрес: гр. Пловдив, ул. Христо Ботев 1 Б;
* 8. Бензиностанция „ГАЗПРОМ“ с адрес: гр. Пловдив, бул. Пещерско шосе 32;
* 9. Бензиностанция „ГАЗПРОМ“ с адрес: гр. Пловдив, бул. Никола Вапцаров 91Б;
* 10. Бензиностанция „ГАЗПРОМ“ с адрес: гр. Пловдив, бул. Карловско шосе 38;
* 11. Бензиностанция „ГАЗПРОМ“ с адрес: гр. Пловдив, бул. Санкт Петербург 48;
* 12. Бензиностанция „ГАЗПРОМ“ с адрес: гр. Пловдив, бул. Васил Априлов 95 А;
* 13. Бензиностанция „ГАЗПРОМ“ с адрес: гр. Първомай, кв. Дебър, вход от Хасково;
* 14. Бензиностанция „ГАЗПРОМ“ с адрес: гр. Благоевград, главен път Е79 - София-Кулата, 4 км. след Благоевград;
* 15. Бензиностанция „ГАЗПРОМ“ с адрес: гр. Димитровград, изход за Хасково;
* 16. Бензиностанция „ГАЗПРОМ“ с адрес: гр. Стара Загора, бул. Патриарх Евтимий 9;
* 17. Бензиностанция „ГАЗПРОМ“ с адрес: гр. София, бул. Цветан Лазаров;
* 18. Бензиностанция „ГАЗПРОМ“ с адрес: гр. Пловдив, бул. Кукленско шосе;
* 19. Бензиностанция „ГАЗПРОМ“ с адрес: гр. Пазарджик, ул. Кочо Честименски 8Д;
* 20. Бензиностанция „ГАЗПРОМ“ с адрес: главен път Пловдив-Асеновград, бул.България 189;
* 21. Бензиностанция „ГАЗПРОМ“ с адрес: гр. Смолян, ул. Невястата, 1 км преди входа на града от Пампорово;
* 22. Бензиностанция „ГАЗПРОМ“ с адрес: гр. Хасково, изход за Димитровград;
* 23. Бензиностанция „ГАЗПРОМ“ с адрес: гр. Харманли, област "Зад хана", главен път Е80;
* 24. Бензиностанция „ГАЗПРОМ“ с адрес: гр. Велико Търново, 2км преди входа на града от София;
* 25. Бензиностанция „ГАЗПРОМ“ с адрес: гр. Пловдив, ж.к. Тракия, ул. Шипка 9;
* 26. Бензиностанция „ГАЗПРОМ“ с адрес: гр. София, бул. Цариградско шосе 355;
* 27. Бензиностанция „ГАЗПРОМ“ с адрес: гр. София, с. Долни Богров, ул.35;
* 28. Бензиностанция „ГАЗПРОМ“ с адрес: с. Приселци (Варна), автомагистрала E-87 Варна-Бургас;
* 29. Бензиностанция „ГАЗПРОМ“ с адрес: гр. Кърджали, кв. Веселчани, ул. 1-ви май № 28;
* 30. Бензиностанция „ГАЗПРОМ“ с адрес: гр. Русе, бул. „Липник“;
* 31. Бензиностанция „ГАЗПРОМ“ с адрес: гр. Банско, вход от Разлог, ул. Патриарх Евтимий 1;
* 32. Бензиностанция „ГАЗПРОМ“ с адрес: гр. София, Черен кос, бул. Цар Борис ІІІ № 509;
* 33. Бензиностанция „ГАЗПРОМ“ с адрес: гр. Хасково, бул. Съединение 44;
* 34. Бензиностанция „ГАЗПРОМ“ с адрес: гр. Бургас, бул. Транспортна, местност „Под шосето”;

**Раздел VII: Прекратяване на кампанията**

Кампанията приключва в 23.59 ч. на 15.01.2023г. или с едностранното й прекратяване от страна на Организатора.

Организаторът има неотменимото право да прекрати кампанията **“Бонуси на МАКС“** по всяко време, като за същото е длъжен да уведоми Участниците своевременно чрез промяна на Общите условия и разгласяването им на обектите на Организатора и на уебсайта на програмата „С нас на път“ [www.snnp.bg](http://www.snnp.bg). В тези случаи на участниците не се дължи компенсация.

**Раздел VIII: Съдебни спорове**

Всички спорове или претенции между Организатора на кампанията и участниците в същата, произтичащи или свързани с прилагане или тълкуване на Общите правила на кампанията, се решават чрез преговори, по взаимно съгласие и договорка. При невъзможност за постигане на такова съгласие, спорът се решава от компетентния орган съгласно българското законодателство.